VIIENDA KOOSSEISU
MÄÄRUS
Haapsalu,			27. märts 2009 nr 81

Haapsalu linna 2009. aasta esimese lisaeelarve 
vastuvõtmine ja Haapsalu linna eelarve muutmine

Määrus kehtestatakse valla ja linnaeelarve seaduse § 12 lg 1, § 23, § 24 lg 1 ja 2, § 25, kohaliku omavalitsuse korralduse seaduse § 22 lg 1 p 1, § 38 lg 3 ja § 39, Haapsalu põhimääruse § 12 lg 1 p 1, § 46, Haapsalu Linnavolikogu 27.06.2003 määrusega nr 17 kinnitatud “Eelarve koostamise, muutmise ja täiendamise korra” p 5 alusel ning tulenevalt linnavalitsuse ettepanekust.

§ 1. Võtta vastu Haapsalu linna 2009. aasta esimene lisaeelarve, tulud summas -12 703 949 (miinus kaksteist miljonit seitsesada kolm tuhat üheksasada nelikümmend üheksa) krooni ja kulud summas –12 703 949 (miinus kaksteist miljonit seitsesada kolm tuhat üheksasada nelikümmend üheksa) krooni.

§ 2. Muuta Haapsalu Linnavolikogu 30.01.2009 määrusega nr 74 kinnitatud Haapsalu linna 2009. aasta eelarve vastavalt lisadele 1 ja 2.

§ 3. Määrus jõustub kolmandal päeval pärast avalikustamist linnavolikogu kantseleis.

Andreas Rahuvarm
Volikogu esimees

VIIENDA KOOSSEISU
MÄÄRUS
Haapsalu,			27. märts 2009 nr 81

Haapsalu linna 2009. aasta esimese lisaeelarve 
vastuvõtmine ja Haapsalu linna eelarve muutmine

Määrus kehtestatakse valla ja linnaeelarve seaduse § 12 lg 1, § 23, § 24 lg 1 ja 2, § 25, kohaliku omavalitsuse korralduse seaduse § 22 lg 1 p 1, § 38 lg 3 ja § 39, Haapsalu põhimääruse § 12 lg 1 p 1, § 46, Haapsalu Linnavolikogu 27.06.2003 määrusega nr 17 kinnitatud “Eelarve koostamise, muutmise ja täiendamise korra” p 5 alusel ning tulenevalt linnavalitsuse ettepanekust.

§ 1. Võtta vastu Haapsalu linna 2009. aasta esimene lisaeelarve, tulud summas -12 703 949 (miinus kaksteist miljonit seitsesada kolm tuhat üheksasada nelikümmend üheksa) krooni ja kulud summas –12 703 949 (miinus kaksteist miljonit seitsesada kolm tuhat üheksasada nelikümmend üheksa) krooni.

§ 2. Muuta Haapsalu Linnavolikogu 30.01.2009 määrusega nr 74 kinnitatud Haapsalu linna 2009. aasta eelarve vastavalt lisadele 1 ja 2.

§ 3. Määrus jõustub kolmandal päeval pärast avalikustamist linnavolikogu kantseleis.

Andreas Rahuvarm
Volikogu esimees

SELETUSKIRI
Eelnõule „Haapsalu linna 2009. aasta esimese lisaeelarve vastuvõtmine ja Haapsalu linna eelarve muutmine“

Haapsalu Linnavalitsuse poolt on koostatud linna 2009. aasta esimese lisaeelarve projekt. Eelnõu kohaselt vähenevad linna eelarve tulud 12 703 949 krooni ja kulud 12 703 949 krooni.

Tulud
Tulumaks ja toetused
Haapsalu linna 2009. aasta esimese lisaeelarve kohaselt on suurim tulude vähenemine seotud riigi negatiivse lisaeelarve vastuvõtmisega veebruaris 2009. Selle tulemusena vähendati oluliselt omavalitsuste toetusi.
Lisaks kõigele muudeti tulumaksuseadust, mille tulemusena laekub alates 01.04.2009 kohalike omavalitsuste eelarvesse 11,9% asemel 11,4% tulumaksu maksumaksjate teenitud brutotulult. Riigi negatiivse lisaeelarvega seoses on seega Haapsalu tulud vähenenud tulumaksu osas 3,8 milj krooni ja erinevate riiklike toetuste ja tasandusfondi osas 7,1 milj krooni.

Tulumaksu laekumiste vähendamisel oleme arvestanud täiendavalt tööhõive vähenemisega ja keskmise brutopalga alanemisega. Tulumaksu laekumise prognoosi aluseks on brutotulu saajate vähenemine 2008. aastal keskmiselt 5430 töötajalt 5320 töötajale ja keskmise brutopalga alanemine ca 10%.

Muud tulud
Kehtivas eelarves on planeeritud tuludeks varade müügilt 450 000 krooni. Haapsalu Linnamajanduse AS–ga on jõutud kokkuleppele Jalaka 78a müügis summaga 605 000 krooni. Seega suureneb tulu varade võõrandamisest 155 000 krooni.
Lisaeelarve täpsem jaotus tulude osas on toodud eelnõu lisas nr 1.

Kulud
Seoses tulude vähenemisega kokku summas 12 703 949 krooni tuleb samas mahus ehk ca 7,5% võrra vähendada ka eelarve kulusid.

Eelarve kulude vähendamisel lähtuti eesmärgist viia miinimumini kõik tegevuskulud, säilitades võimalikult palju olemasolevaid tegevusi ja funktsioone. Majandamiskulude arvelt oli võimalik vähendada eelarve kulusid täiendavalt 5,447 milj krooni, mis teeb 42% kogu lisaeelarve mahust. Toetusi, eraldisi, investeeringuid, finantskulu ja reservfondi õnnestus vähendada veel 1,4 milj krooni.

Linna palgal olevate töötajate ja teenistujate kanda jäi 5,854 milj krooni ehk 46% negatiivsest lisaeelarvest. Reaalselt tähendab see ca 13% suurust palkade vähenemist kõigil allasutustel ja linnavalitsusel välja arvatud volikogu liikmete hüvitused.
Lisaeelarve täpsem jaotus tegevusalade lõikes on toodud eelnõu lisas nr 2.

Linnavalitsus teeb ettepaneku eelnõu määrusena vastu võtta.

Martin Schwindt, aselinnapea
13.03.2009